KOMISSION ASETUS (EY) N:o 1637/95,
annettu 5 päivänä heinäkuuta 1995,
asetusten (ETY) N:o 584/92, (EY) N:o 1588/94 ja (EY) N:o 629/95 muuttamisesta tiettyjä Puolan tasavallasta, Unkarin tasavallasta, T Osekin tasavallasta, Slovakian tasavallasta, Bulgarian tasavallasta ja Romaniasta lähtöisin olevia maitoalan tuotteita koskevien yksityiskohtaisten sääntöjen mukauttamiseksi siirtymäkaudeksi Uruguayn kierroksen neuvottelujen osana tehdyn maataloussopimuksen täytäntöönpanemiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
sekä katsoo, että
maitotuotealan nykyisen tuontijärjestelmän sekä Uruguayn kierroksen monenvälisten kauppaneuvottelujen osana tehdyn maataloussopimuksen mukaisen tuontijärjestelmän huomioon ottamiseksi tarvitaan siirtymätoimenpiteitä tiettyjen Puolan tasavallasta, Unkarin tasavallasta, T Osekin tasavallasta, Slovakian tasavallasta, Bulgarian tasavallasta ja Romaniasta lähtöisin olevien maitotuotteiden osittaisena tuontimaksusta vapauttamisena tehtyjen etuusmyönnytysten mukauttamiseksi,
yhteisön sekä Puolan tasavallan, Unkarin tasavallan ja T Osekin ja Slovakian liittotasavallan välisissä sopimuksissa määrättyä tiettyjen maitoalan tuotteiden tuontimaksun alennusta koskevassa 6 päivänä maaliskuuta 1992 annetussa asetuksessa (ETY) N:o 584/92 (2), sellaisena kuin se on viimeksi muutettuna asetuksella (EY) N:o 3337/94 (3), säädetään tietyistä yksityiskohtaisista soveltamissäännöistä, jotka koskevat sellaisia tuonnille avattuja kiintiöitä, joihin liittyy etuuskohtelu tuontimaksun alennuksen muodossa; ottaen huomioon tuontimaksujen korvaamisen tuontitulleilla 1 päivästä heinäkuuta 1995 näiden säännösten mukauttaminen siirtymäkaudeksi on osoittautunut tarpeelliseksi,
yhteisön sekä Bulgarian tasavallan ja Romanian välisissä sopimuksissa määrättyä tiettyjen maitoalan tuotteiden tuontimaksun alennusta koskevassa 30 päivänä kesäkuuta 1994 annetussa komission asetuksessa (EY) N:o 1588/94 (4), sellaisena kuin se on viimeksi muutettuna asetuksella (EY) N:o 845/95 (5), säädetään tietyistä yksityiskohtaisista soveltamissäännöistä, jotka koskevat sellaisia tuonnille avattuja kiintiöitä, joihin liittyy etuuskohtelu tuontimaksun alennuksen muodossa; ottaen huomioon tuontimaksujen korvaamisen tuontitulleilla 1 päivästä heinäkuuta 1995 näiden säännösten mukauttaminen siirtymäkaudeksi on myös osoittautunut tarpeelliseksi,
yhteisön sekä Bulgarian tasavallan ja Unkarin välisissä sopimuksissa määrättyjä tiettyjä maitotuotteita koskevan tuontimaksun alennusta ja siitä vapauttamista koskevassa komission asetuksessa (EY) N:o 629/95 (6) säädetään tietyistä yksityiskohtaisista soveltamissäännöistä, jotka koskevat sellaisia tuonnille avattuja kiintiöitä, joihin liittyy etuuskohtelu tuontimaksun alennuksen muodossa; ottaen huomioon tuontimaksujen korvaamisen tuontitulleilla 1 päivästä heinäkuuta 1995 näiden säännösten mukauttaminen siirtymäkaudeksi on myös osoittautunut tarpeelliseksi,
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksissa (ETY) N:o 584/92, (EY) N:o 1588/94 ja (EY) N:o 629/95 markkinointivuonna 1995/1996 jokainen ilmaisu "tuontimaksu" ilmaisulla "tulli".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 1995.